РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 13

от заседание на Комисия ”Професионална квалификация и 
информационни технологии”,
проведено на 09.05.2022 г.

Днес, 09.05.2022 г. /понеделник/ от 10:30 часа се проведе заседание на Kомисия “Професионална квалификация и информационни технологии”, в състав:

ПРЕДСЕДАТЕЛ:

ЧЛЕНОВЕ:	КАЛИНА ЧАПКЪНОВА

БОЯН НОВАНСКИ 
ГЕРГАНА МУТАФОВА
ДАНИЕЛА МАРЧЕВА 
СВЕТЛАНА БОШНАКОВА
СЕВДАЛИН МАВРОВ	

Тодор Събчев – директор на дирекция „ИТСС“, Анелия Чомакова – началник отдел „ИО“ в дирекция „ИТСС“, Мирослава Чирпъкова – началник отдел „ЕИСС“ в дирекция „ИТСС“, Георги Бошнаков – главен експерт в отдел „ИО“, дирекция „ИТСС“ и Венцислав Василев – главен експерт – информационни системи в отдел „ИО“, дирекция „ИТСС“.

1. Покана от Европейската комисия за участие в четвърти уебинар относно използването на изкуствен интелект в областта на правосъдието, който ще се проведе онлайн на 27 април 2022 г.
Поканата е изпратена до електронните пощи на членовете на Комисията за запознаване, поради което

Комисия „Професионална квалификация и
информационни технологии”
Р Е Ш И :

1.1. Приема за сведение поканата от Европейската комисия за участие в четвърти уебинар относно използването на изкуствен интелект в областта на правосъдието, проведен онлайн на 27 април 2022 г.

2. Писмо от Министерство на правосъдието относно въвеждане на децентрализирана информационна система, посочена в Регламент (ЕС) 2020/1783 и Регламент (ЕС) 2020/1784.

Комисия “Професионална квалификация и
информационни технологии”
Р Е Ш И :

2.1. ДА СЕ ИЗИСКА информация от Дирекция „Международно правно сътрудничество и европейски въпроси” към Министерство на правосъдието относно броя на постъпващите ежегодно искания по двата регламента от 2020 г. до настоящия момент.
2.2. След получаване на информацията от Министерство на правосъдието, точката да се внесе в следващо заседание на Комисията, за разглеждане и произнасяне.

3. Писмо от Министерство на електронното управление относно провеждане на симулация на хакерска атака (pentest) за повишаване на мрежовата и информационната сигурност.

Комисия “Професионална квалификация и
информационни технологии”
Р Е Ш И :

3.1. ДАВА разрешение на Министерство на електронното управление за провеждане на симулация на хакерска атака (pentest) за повишаване на мрежовата и информационната сигурност, съгласно описаните в Приложение 1 ресурси.
3.2. ВЪЗЛАГА на Тодор Събчев - директор на дирекция „ИТСС“ да предприеме мерки за повишаване на мрежовата и информационната сигурност на ВСС чрез осигуряване на защита от DDoS атаки.

4. Искане от административния ръководител на Районен съд – Дупница относно отпускане на средства за закупуване на звукозаписна техника.

Комисия “Професионална квалификация и
информационни технологии”
Р Е Ш И :

4.1. ВРЪЩА на административния ръководител на Районен съд – Дупница искането за отпускане на средства за закупуване на звукозаписна техника, за доокомплектоване с мотиви и съобразяване на офертите с приетите лимити по протокол № 19/27.04.2016 г. на Пленума на Висшия съдебен съвет.
4.2. Изпраща решението по т. 4.1 на административния ръководител на Районен съд – Дупница, за сведение и изпълнение.

5. Искане от административния ръководител на Окръжен съд – Сливен относно отпускане на средства за закупуване на 1 бр. UPS от висок клас.
След обсъждане от членовете на Комисията и приемане на допълнителните мотиви от системния администратор на Окръжен съд – Сливен за избор на висок клас UPS и с оглед факта, че избраният модел UPS подсигурява повече от 1 бр. сървър

Комисия “Професионална квалификация и
информационни технологии”
Р Е Ш И :

5.1. Искането от административния ръководител на Окръжен съд – Сливен за отпускане на средства за закупуване на 1 бр. UPS за сървър на стойност 3550 лв. с ДДС, е целесъобразно.
5.2. Изпраща решението по т.5.1. ведно с мотивиран доклад на Комисия „Бюджет и финанси" към Пленума на ВСС, по компетентност.

6. Искане от административния ръководител на Районен съд – Панагюрище относно отпускане на средства за закупуване на 10 бр. принтери.
След оценка на наличната техника и обсъждане от членовете на Комисията,

Комисия “Професионална квалификация и
информационни технологии”
Р Е Ш И :

6.1. Искането на административния ръководител на Районен съд – Панагюрище в частта за отпускане на средства за закупуване на 5 бр. принтери на обща стойност 2250 лв. с ДДС, е целесъобразно.
6.2. Изпраща решението по т. 6.1. и на административния ръководител на Районен съд – Панагюрище, за сведение.
6.3. Изпраща решението по т.6.1., ведно с мотивиран доклад на Комисия „Бюджет и финанси" към Пленума на ВСС, по компетентност. 

7. Искане от административния ръководител на Районен съд – Девня относно отпускане на средства за закупуване на 2 бр. скенери.
В Районен съд - Девня са използвали МФУ за сканиране на документи. Устройството му за автоматично подаване на листата се е повредило, с което става невъзможно сканирането. За повредата е предоставен констативен протокол. Отстраняването на повредата е скъпо и нерентабилно. От съда са взели решение да продължат да използват МФУ-то само като принтер, но е необходимо да закупят документен скенер, за да продължат дейностите по сканиране. Направили са искане за отпускане на средства за закупуване на документния скенер, както и на допълнителен плосък “flatbed” скенер с формат А3 - за случаите, в които се налага да сканират вече подвързани документи. Искането е съобразено с утвърдените правила и лимити. 
Предвид гореизложеното,

Комисия “Професионална квалификация и
информационни технологии”
Р Е Ш И :

7.1. Искането от административния ръководител на Районен съд – Девня за отпускане на средства за закупуване на 2 бр. скенери на обща стойност 1685 лв. с ДДС, е целесъобразно.
7.2. Изпраща решението по т.7.1. ведно с мотивиран доклад на Комисия „Бюджет и финанси" към Пленума на ВСС, по компетентност. 

Допълнителна точка:

		8. Писмо от „Информационно обслужване“ АД относно законодателни промени във връзка със закриване на специализираните съдилища и прокуратури.

Комисия “Професионална квалификация и
информационни технологии”
Р Е Ш И :

	8.1. Одобрява изготвената от Тодор Събчев - директор на дирекция „ИТСС“ техническа спецификация за разширяване на съществуващи, добавяне на нови функционалности и интеграции, и оптимизиране на Единната информационна система на съдилищата.
	8.2. Да се изиска от „Информационно обслужване“ АД, в 7-дневен срок, да представят ценово предложение (времеви/финансов ресурс) за следните интеграции и доработки на ЕИСС, поотделно за всяка една от изброените: интеграция на ЕИСС с Единния регистър на съдебните заседатели /ЕРСЗ/; интеграция на ЕИСС с Централизирана автоматизирана информационна система „Съдебен статус“, разработвана от Министерство на правосъдието; интеграция на ЕИСС с разработваната от ВСС система „Voice to text”, според избрания вариант 1; доработка на ЕИСС, свързана със закриването на специализираните съдилища; доработка на ЕИСС, свързана с Наредба за изменение и допълнение на Наредба № 5 от 01.06.2017 г. за организацията и реда за водене, съхраняване и достъп до електронните дела и начина на съхраняване на доказателствата и доказателствените средства по делата, както и вътрешния оборот и съхраняването на друга информация, обработвана от съдебната администрация; доработка на ЕИСС, свързана с въвеждане и поддържане на информация за щатна численост по материи на съдиите.
8.3. Възлага на Тодор Събчев – директор на дирекция „ИТСС“ да изготви доклад до отдел „Обществени поръчки“ за предприемане на действия за обявяване на обществена поръчка с предмет: „Разширяване на съществуващи, добавяне на нови функционалности и интеграции, и оптимизиране на Единна информационна система на съдилищата“.

			    ПРЕДСЕДАТЕЛ НА КОМИСИЯ 
”ПРОФЕСИОНАЛНА КВАЛИФИКАЦИЯ И
     ИНФОРМАЦИОННИ ТЕХНОЛОГИИ”: /п/

/КАЛИНА ЧАПКЪНОВА/